ຄະນະຜູ້ແທນການທະຫານຂັ້ນສູງຂອງກອງທັບປະຊາຊົນຫວຽດນາມຢ້ຽມຢາມສັນທະວະໄມຕີກູຍບາ
ທ່ານພົນເອກ ໂດບ໋າຕິ້ ຫົວໜ້າເສນາທິການໃຫຍ່, ລັດຖະມົນ
ຕີຊ່ວຍວ່າການກະຊວງປ້ອງກັນປະເທດ ຫວຽດນາມ
(ພາບ: TTXVN)
ໂດຍໄດ້ຮັບຄຳເຊີນຂອງທ່ານພົນໂທ Alvaro Lospez Miera ກຳມະການກົມການເມືອງ, ລັດຖະມົນຕີຊ່ວຍວ່າການກະຊວງປ້ອງກັນປະເທດ, ຫົວໜ້າເສນາທິການໃຫຍ່ບັນດາກຳລັງປະກອບອາວຸດປະຕິວັດ ກູຍບາ, ຄະນະຜູ້ແທນການທະຫານຂັ້ນສູງກອງທັບປະຊາຊົນ ຫວຽດນາມ ໂດຍທ່ານພົນເອກ ໂດບ໋າຕິ້, ກຳມະການສູນກາງພັກ, ຫົວໜ້າເສນາທິການໃຫຍ່, ລັດຖະມົນຕີຊ່ວຍວ່າການກະຊວງປ້ອງກັນປະເທດ ຫວຽດນາມ ນຳໜ້າ, ພວມຢ້ຽມຢາມສັນທະວະໄມຕີ ກູຍບາ ຢ່າງເປັນທາງການ. ການຢ້ຽມຢາມດຳເນີນໃນລະຫວ່ງວັນທີ 24/10 – 2/11. ໃນການຢ້ຽມຢາມຄັ້ງນີ້, 2 ຝ່າຍແລກປ່ຽນບົດຮຽນໃນວຽກງານຝຶກຊ້ອມພ້ອມແລ້ວສູ້ຮົບ. 2 ຝ່າຍຕີລາຄາສູງໝາກຜົນການຮ່ວມມືໃນໄລຍະຜ່ານມາ ແລະ ປຶກສາຫາລືມາດຕະການຕ່າງໆ ເພື່ອແນໃສ່ຊຸກຍູ້ການພົວພັນຮ່ວມມືດ້ານປ້ອງກັນຊາດລະຫວ່າງ 2 ປະເທດໃຫ້ນັບມື້ນັບມີປະສິດທິຜົນ, ແທດຈິງກ່ວາອີກ, ຜ່ານນັ້ນ ສືບຕໍ່ປັບປຸງ ແລະ ພັດທະນາການພົວພັນມິດຕະພາບທີ່ເປັນມູນເຊື້ອອັນດີງາມ ແລະ ໄວ້ເນື້ອເຊື່ອໃຈເຊິ່ງກັນ ແລະ ກັນລະຫວ່າງ ລັດ, ກອງທັບ ແລະ ປະຊາຊົນ 2 ປະເທດ ຫວຽດນາມ - ກູຍບາ.
(ແຫຼ່ງຄັດຈາກ VOV)